paragraph_text: Vezano uz znanstvenu komponentu doktrine javnog zdravstva dr. Andrije Štampara, radioekološka istraživanja stanja radioaktivne kontaminacije okoliša u Republici Hrvatskoj počela su još godine 1959., u vrijeme naročito intenzivnih pokusnih eksplozija nuklearnog oružja u atmosferi. Istraživanja provodi Institut za medicinska istraživanja i medicinu rada iz Zagreba te se o tome svake godine objavljuju izvještaji.